L’Ajuntament de Burjassot convoca ajudes per a associacions del municipi en matèria d’esports
2025-07-24

La Junta de Govern de l’Ajuntament de Burjassot ha aprovat les bases de la convocatòria d’ajudes a associacions del municipi en matèria d’esports per a l’any 2015.

Per poder optar a la subvenció, dirigida a clubs i entitats esportives de Burjassot, els beneficiaris hauran de desenvolupar o fomentar activitats esportives, d’acord amb els criteris de valoració dels projectes descrits en les bases de la convocatòria d’ajudes. A més, les entitats hauran d’estar inscrites en el Registre Municipal d’Associacions, disposar de CIF propi, estar al corrent amb les obligacions tributàries i amb la Seguretat Social, realitzar activitats relacionades amb la matèria per a la qual se sol·licita la subvenció i no perseguir finalitats lucratives ni dependre econòmicament o institucionalment d’entitats lucratives.

Les sol·licituds per a optar a les ajudes, així com la documentació necessària en cada cas, estipulada en les bases de la convocatòria, hauran de presentar-se en el Registre General de l’Ajuntament de Burjassot. El termini de presentació de sol·licituds finalitza el proper 5 de desembre.

Tota la informació sobre els criteris de valoració dels projectes, el seu finançament, les obligacions dels beneficiaris de les subvencions, així com el termini i la forma de justificació de les mateixes es pot consultar en les BASES de la convocatòria.

Tota la informació, ACÍ.